21. Ankestyrelsens statistik over ankeafgørelser 2021 efter høring (Åben)
Tidl. politisk behandling
Forventet sagsgang
BS-U, SS-U, AU, ØK, BY
Lovgrundlag
Retsikkerhedsloven
SAGENS INDHOLD
Byrådet præsenteres i denne sag for Ankestyrelsens statistik over ankeafgørelser (klagesager) for 2021. I 
forlængelse heraf skal Byrådet tage stilling til de initiativer, der er medført af statistikkerne. Sagen har været 
i høring hos Handicaprådet og Ældrerådet forud for den politiske behandling.
Ankestyrelsen udsender hvert år en statistik over samtlige klagesager, som Ankestyrelsen har behandlet i 
det forudgående år. Statistikken omfatter de kommunale afgørelser, som borgerne har klaget over, og som 
derefter har været til behandling i Ankestyrelsen. 
Som opfølgning på Ankestyrelsens statistik 2021 har Børn og Kultur, Social og Sundhed samt Job og 
Økonomi udarbejdet notater, der beskriver statistikkerne på deres respektive områder. Formålet er at give 
udvalgene og Byrådet det bedst mulige grundlag for at følge udviklingen på områderne og eventuelt 
iværksætte initiativer med henblik på at forbedre kvaliteten af sagsbehandlingen. 
VURDERING
Ankestyrelsen har i 2021 truffet beslutning i 219 klagesager inden for børne- og familieområdet, 
socialområdet og arbejdsmarkedsområdet i [adresse]. Klagesagerne er fordelt på Børn og Kultur 
(88), Social og Sundhed (21) og Job og Økonomi (110). Ankestyrelsen har afvist 16 af de modtaget 
klagesager.
I de behandlede sager kan Ankestyrelsen vælge at stadfæste eller ændre/ophæve kommunens afgørelse. 
Herudover er det muligt for Ankestyrelsen at hjemvise sagen til fornyet behandling i [adresse]. 
Ankestyrelsens begreber i forhold til klagesager er udspecificeret i vedlagte notat.
Nedenfor ses antal afgørelser 2021 fordelt efter sagsudfald i [adresse]. 
Sagsudfald
Antal
Afvisning/Henvisning
16
Hjemvisning
25
Stadfæstelse
155
Ændring/ophævelse
23
I alt
219
Ovenstående tabel viser, at Ankestyrelsen i 2021 valgte at stadfæste 71% af samtlige sager fra [adresse] 
Kommune, hvilket er et udtryk for, at Ankestyrelsen er enig i størstedelen af kommunens afgørelser. 
Derudover blev 11% hjemvist til fornyet behandling, 7% blev afvist og 11% blev ændret/omgjort.
Sagsnr. EMN-2022-00484
DokID: 2576380
Sagsbehandler sram
Byråd
26-04-2022 19:00
Det skal bemærkes, at det kun er en lille del af kommunens samlede afgørelser, som påklages til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunens 
sagsbehandling.
Nedenfor er en sammenfatning for hvert område. 
Børn og Kultur
Ankestyrelsen har i 2021 behandlet 88 klagesager inden for børne- og familieområdet. Heraf er syv sager 
afvist, og der er således truffet afgørelse i 81 klagesager. Det handler både om familiesager og sager 
vedrørende børn med betydelige funktionsnedsættelser (børnehandicapområdet). 
Ankestyrelsen stadfæstede 74% af afgørelserne. 
I 2021 hjemviste Ankestyrelsen 11 klagesager og ændrede 10 klagesager svarende til en 
omgørelsesprocent på 26. Til sammenligning hjemviste Ankestyrelsen i 2020 18 klagesager og ændrede 
16 klagesager svarende til en omgørelsesprocent på 33. 
Børn og Kultur gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten. 
Størstedelen af de hjemviste eller ændrede afgørelser vedrører sager om merudgiftsydelse samt 
kompensation for tabt arbejdsfortjeneste. Her vurderer Ankestyrelsen, at sagerne ikke er blevet oplyst og 
undersøgt i tilstrækkelig grad, eller at afgørelserne ikke er tilstrækkeligt begrundet. Det er Børn og Kulturs 
vurdering, at Ankestyrelsen stiller stadigt større krav til oplysningsgrundlaget i sagen, hvilket også 
underbygges af analyse- og læringsforløbet i 2019 og 2020. 
Børn og Kultur arbejder kontinuerligt med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation. Det større krav til oplysningsgrundlaget i sagerne er en voksende opgave, som 
sagsbehandlerne skal afsætte tid til.
Social og Sundhed
Ankestyrelsen har behandlet 21 klagesager på social- og sundhedsområdet. Heraf er én sag afvist, og der 
er således truffet afgørelse i 20 sager.
Ankestyrelsen har stadfæstet 65% af afgørelserne.
I 2021 hjemviste Ankestyrelsen seks klagesager og ændrede én klagesag svarende til en 
omgørelsesprocent på 33. Til sammenligning hjemviste Ankestyrelsen i 2020 ni klagesager og ændrede 
én klagesag svarende til en omgørelsesprocent på 32.
Social og Sundhed gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten. 
Tre af de hjemviste sager omhandler tilbud af behandlingsmæssig karakter til voksne med en 
funktionsnedsættelse eller særlige sociale problemer, to af de hjemviste sager omhandler kompensation af 
merudgifter, som følge af funktionsnedsættelser, mens én hjemvist sag omhandler praktisk hjælp og 
personlig pleje. Hjemvisningen af alle seks sager begrundes med mangelfuld dokumentation og oplysning 
af sagerne.
Social og Sundhed arbejder løbende med at opkvalificere sagsbehandlingen og har særlig fokus på at 
afklare mere præcist, hvilke krav Ankestyrelsen stiller til oplysning af sagerne, samt hvilken form for 
dokumentation Ankestyrelsen kræver på de enkelte sagsområder.
Job og Økonomi
Ankestyrelsen har i 2021 behandlet 110 sager på arbejdsmarkedsområdet. Heraf er otte sager afvist, og 
der er således truffet afgørelse i 102 klagesager. 
Ankestyrelsen har stadfæstet 80% af afgørelserne. 
I 2021 hjemviste Ankestyrelsen otte klagesager og ændrede 12 klagesager svarende til en 
omgørelsesprocent på 20. 
Til sammenligning hjemviste Ankestyrelsen i 2020 otte klagesager og ændrede fjorten klagesager svarende 
til en omgørelsesprocent på 21.
Afgørelserne på arbejdsmarkedsområdet er fordelt på forskellige lovgivninger. Den nærmere opdeling 
fremgår af vedlagte bilag.  
Job og Økonomi gennemgår løbende de klagesager, som Ankestyrelsen enten ophæver/ændrer eller 
hjemviser, og som dermed er omfattet af omgørelsesprocenten. Gennemgangen af afgørelserne sker med 
et læringsperspektiv. Formålet er bl.a. at afdække, om der er behov for justeringer i sagsbehandlingen i 
Jobcentret – fx ved gennemgang af nye principafgørelser fra Ankestyrelsen, der belyser Ankestyrelsens 
praksis i fortolkning af lovgivning eller ny lovgivning. 
Der er iværksat et læringsforløb på beskæftigelsesområdet med Ankestyrelsen. Forløbet vedrører sager 
inden for målgrupperne ressourceforløb, jobafklaringsforløb og fleksjob, der hører under lov om en aktiv 
beskæftigelsesindsats. Formålet med forløbet er at opretholde og videreudvikle det høje niveau for 
sagsbehandling. Forløbet starter i foråret 2022. 
Høring
Sagen samt sagens bilag har været i høring hos Handicaprådet og Ældrerådet i perioden 8. marts 2022 – 
22. marts 2022. Rådenes høringssvar er vedlagt som bilag.
Ældrerådet bemærker i sit høringssvar, at der ikke er opgivet et tal for det samlede antal behandlede sager, 
og at det ikke er muligt at se, hvor mange af de indgivne klager, der vedrører ældreområdet. Social og 
Sundhed bemærker, at det pt. ikke er muligt at trække et nøjagtigt tal for antal behandlede sager på tværs 
af de forskellige fagsystemer, der benyttes i [adresse] og Sundhed. Det bemærkes desuden, at Ankestyrelsens 
statistikker kategoriseres ud fra de paragraffer, som de påklagede afgørelser vedrører, og ikke ud fra 
borgernes alder.
Handicaprådet ser positivt på, at der er sket et markant faldt i omgørelsesprocenterne på børneområdet. 
Børn og Kultur bemærker, at faldet til dels skyldes Ankestyrelsens analyse- og læringsforløb, men også de 
initiativer som forvaltningen sideløbende har iværksat. Børn og Kultur bemærker desuden, at Ankestyrelsen 
både 
har 
en 
kontrol- 
og 
en 
styringsfunktion, 
hvilket 
bevirker, 
at 
Ankestyrelsen 
udover 
klagesagsbehandlingen også har en afgørende funktion for kommunerne i form af fastsættelse af niveauer 
i de skønsbaserede sager samt praksis på området.
Handicaprådet nævner, at der i 2021 har været udskiftning på 40 % af medarbejdere i 
Børnehandicaprådgivningen. 
Børn 
og 
Kultur 
kan 
ikke 
genkende 
denne 
procentsats. 
I 
Børnehandicaprådgivningen er der ni faste stillinger, og af de ni har der i 2021 været udskiftning på én af 
stillingerne, herudover er to medarbejdere pt. på barsel. Børn og Kultur vurderer derfor, at de kompetencer, 
der blandt andet er opnået gennem Ankestyrelsens analyse- og læringsforløb, fortsat er til stede i 
Børnehandicaprådgivningen. Hertil skal det endvidere bemærkes, at Børn og Kultur har en opmærksomhed 
på, 
at 
kvaliteten 
opretholdes, 
hvorfor 
forvaltningens 
jurister 
underviser 
nye 
rådgivere 
i 
Børnehandicaprådgivningen i de forvaltningsretlige regler samt i de handicapkompenserende 
bestemmelser. 
Handicaprådet nævner, som ved sidste års behandling af ankestatistikken, at Ankestyrelsen har foretaget 
stikprøvekontrol af ikke-påklagede afgørelser, og at de i større omfang har fundet fejl i disse sager. Social 
og Sundhed samt Børn og Kultur skal igen bemærke, at undersøgelsen, som Handicaprådet henviser til, 
vedrører ikke-påklagede sager fra 2017 og 2018, samt at tallene er landsdækkende. 
Handicaprådet henviser også til Rigsrevisionens beretning om forvaltningen af handicapområdet. Børn og 
Kultur samt Social og Sundhed bemærker hertil, at denne undersøgelse omhandler landsdækkende tal, og 
at disse vil blive berørt i forbindelse med behandlingen af Danmarkskortet for 2021, som vil blive forelagt 
Byrådet senere i år. Det kan dog fremhæves, at landsgennemsnittet ved [adresse] for 2020 var på 
52 %, mens børneområdet i [adresse] havde en omgørelsesprocent på 32 og derved lå 
væsentlig under landsgennemsnittet.  
ØKONOMI
Der er ingen direkte økonomiske konsekvenser. 
INDDRAGELSE
Sagen samt sagens bilag har været i høring hos Handicaprådet og Ældrerådet.
INDSTILLING
Direktørerne for Børn og Kultur, Social og Sundhed og Job og Økonomi indstiller til Byrådet:
1.
At Ankestyrelsens statistik på Børne- og Skoleudvalgets område tages til efterretning, og at de 
iværksatte initiativer godkendes.
2.
At Ankestyrelsens statistik på [adresse] og Sundhedsudvalgets område tages til efterretning, og at de 
iværksatte initiativer godkendes.
3.
At Ankestyrelsens statistik på Arbejdsmarkedsudvalgets område tages til efterretning, og at de 
iværksatte initiativer godkendes.
BESLUTNING
     
     
     
Social- og Sundhedsudvalget, 5. april 2022:
Fraværende: Ingen
Ad 2. Indstilles godkendt.  
     
     
     
Børne- og Skoleudvalget, 5. april 2022:
Fraværende: Ingen
Ad 1. Indstilles godkendt.  
     
     
     
Arbejdsmarkedsudvalget, 6. april 2022:
Fraværende: Ingen
Ad 3. Indstilles godkendt.  
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Ankestyrelsens begreber i forhold til klagesager (2576450)
2.
Notat om statistik over klagesager på børneområdet i 2021 (2576445)
3.
Notat om statistik over klagesager på social- og sundhedsområdet i 2021 (2576448)
4.
Notat om statistik over klagesager på arbejdsmarkedsområdet i 2021 (2576426)
5.
Høringssvar Ældreråd (2593930)
6.
Høringssvar Handicapråd (2593929)
